Epang: Bible for 1 John, 1 Peter, 2 John, 3 John, Jude, Philemon, Philippians

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Philippians

Chapter 1

¹Bol go Timoti, natamol uesues ne Kristo Yesu, ratok mtir pak natamol tap lap ne Atua nag rutok Filibae, skot te nag rupi telekor go te nag rupi tikon rumaui. ²Nasauian go ntmat nag itok Atua Apap negakit go Naot Yesu kristo mai kefi te nigamus.³A psaui ki Atua sermal nen a mroperkat amus, ⁴senrak, seluan a nigamus kunom tafesfes preg natafesfesan nagneu skot nasemsemuen ⁵nlaken teflan akam ku uesues skot kineu emrom nanrognrogon ui uan naliati pei perkati pamau maes nen. ⁶ Atae perkat tenen, nag nega nag ipei preg nauesien ui emaloput nigamus kefo tok pregi sermal panpan kefo preg silua pan tkal naliati nig Yesu Kristo.⁷Ilen nen kin kineu kafo mro teplan toklos mus kunom nlaken api atlak mus napok. Akam ku nomser skot kineu nasauian ipi tkaskei seluan atok namotien go seluan a tulen nen ka kor go ka kraksoksok nanrognrogon ui uan. ⁸ Apes tilimori nrae Atua, kineu amro ki mus itop skot nanromien ne Yesu Kristo.⁹Teuan kin nalotuen nagneu iteflan: nag nanromien nig amus ke nrus top go ke top go ke fiatlak ntaaen go namrotaaen top ¹⁰teuan kin kofo tae trok nafte nag iui mesmes go teuan kin kofo tae pi lesok go kofo len tok reki naliati ne Kristo, ¹¹ nag nalenan nag imai totur Yesu Kristo kefi atlak nuan ke top nen kin Atua kefi atlak nanrernreruen go nasmanien wes.¹²Malfanen amurin nen komaui tae nafet paluk ui nag nafte nag ipakor ki au, iprengi nag nanrognrogon ui uan itae nrus pan. ¹³Teuan kin namotien nagneu emrom Yesu imai tok enali go telap nag rutok emrom praetorium rumaui tae go imer pi tkaskei ki telap nakon. ¹⁴Ipiatlak paluk lap nang rutae lasok emrom Yesu nlaken kineu atok namotien, te wan kin rumro kasu nag ruk fes tilsei nafsan.¹⁵Tete nat ru termau tilsei Yesu skot pop sa go namaeto me tete nakon ru prengi skot pop ui. ¹⁶Tete nag ru tilsei skot pop ui rumer prengi skot nanromien, nlaken ru tae nag kineu atok esan reki nen kin api kor ne nanrognrog wi. ¹⁷ Me tepei ru tilsei Kristo skot nametmakuran, go ru tu tislei skot natilmorian mau. Teuan ru mro kin nen ruk freg kineu ka mroput seluan atok namotien esan.¹⁸Tukfo tili ke tfale? Teuan mas tu murin nen kin ifuel ru pregi skot pop sa ko skot pop ui - me ruk tilsei Kristo, go teuan kineu kafo semsem as - ore, go kineu kafo semsem, ¹⁹nlaken a tae nag nafte nen kefo pakor ipi namutien nagneu totur natafesfesan nigamus go naueluan nig naten nig Yesu Kristo.²⁰Ipi nafte kineu atok mro kasua kin kai tok lo rakin nag kafo kano malier, me kafo lasok malfanen taos senrak, go rukfo suman Kristo kefak elang totur namolik, if pi namolien go numaten. ²¹Nlaken namolien nigneu ipi Kristo, go numaten kefla mai atae kafo mol.²²Me ifuel afla mol ki namolik nen, teuan kin kafo lek nua nauesien nag a pregi. Me malnes, a nronror nafte kafo murin. ²³Nlaken namroan nigneu itu lasok malnes mau me atok emaloput namroan nranru. Namurien nigneu ipi tenen ka tumalu kai pan skot Kristo, teuan imer ui top ²⁴me ifuel aftok namolik nen tok, kefo mer ui ki mus.²⁵Tenmatun iskei a tae soksokin, a tae nag kafo tok po mer skot mus ku nom reki naftomuen go nasemseman nig amus emrom naseralesokon, ²⁶teuan kin totur namolien nigneu akam kofo piatlak namroan ui lap nen kofo tae pes pak elang emrom Yesu Kristo seluan kamer ler mai lek mus. ²⁷Teuan mas nasiueran go nafolfolon nig amus ke fekfek ki sup nag ilen ki nanrognrogon ui ne Kristo, reki nen kin seluan amai lek mus ko aftu mai mau, me kafo tae nrogo nag akam ku nomser tulen kerkerai naten iskei, skot namroan iskei, pol kerkerai naor iskei reki naseralesokon nig nanrognrogon ui.²⁸Go tu preg te nmatun ke freg mus ko mtak ki te nag rupi wal potae ki mus mau, nlaken nalasokuen nig amus ipi nafeifeien ne nunaten negar, go namutien nig amus - go tenen itok Atua mai. ²⁹Nlaken ipi naftuan melmel mai pak mus nalo Kristo, itu pi nen kin ko seralesokos mas mau me nag ko nega nrogtesa nalo nagien, ³⁰ko fiatlak nanrogtesan pi tkaskei nag ku leka itok kineu go malfanen ku nrogo nag itok kineu.

Chapter 2

¹Ifuel ipiatlak te nafsasokuen itok Kristo, ifuel ipiatlak te nafsamosmosuen totur nanromien nega, ifuel ipiatlak te nasaiseien ning naten tap, ifuel ipiatlak te nasauian go nanromien, ²teuan ko pregi ka semsem kai piatlak namroan keskei, nanromien go naskeimielan emrom naten go ko fiatlak namurien keskei.³Kotu preg sernalo skot nametmakuruen ko namroan papal mau. Me ko tume mus paketan ki mus kai mro leplep ki natamol potae top toli kin ku tume mus mro ki mus. ⁴Natamol sikskei ketu tumen lolo ki namurien nega mas mau me ke lolo ki namurien nig namer potae.⁵Kofiatlak namroan nen kin ketok akam kefi tkaskei me namroan nag itok Kristo Yesu, ⁶itaos Atua, me nga itu mro ki nag kefregi teplan negar Atua rakfi tkaskei mau. ⁷Me itumen pregi ipak etan sel nauoran nig teuesues, go imer mai pakor taos natamol. ⁸Isel nauoran ne natamol tumen pregi ipak etan kai piatlak namroan nen ipak etan nrog perkat nalon pan tkal numaten, go imer pan totur numaten nig elag nakas peltakot.⁹Teuan kin Atua imer ske ipak elag top. Go itua ki nagi nen imer pak elag tol ser nagi potae lap. ¹⁰Ipregi iteflan teuan kin ser inlaon rukfo tapetu ki nagi Yesu, tenag rutok elagsau go tenag rutok emeromen nen go tenag rutok nanrukruk emeromen. ¹¹Ipregi teflan teuan kin ser nafanu go namen rukfo tilsei nag Yesu Kristo ipi Naot, go nanrernreruen kefi tene Atua Apap.¹²Teuan kin, paluk ui nag anrom mus, teflan akam kutok takinrog sermal, ipi tkaskei seluan askot mus go imer ui top selwan atumalu kimus, natamol sikskei ketumen weswes reki namutien nega skot namtakuen go nanrurnruruen. ¹³Nlaken ipi Atua kin nega itok uesues emaloput nigamus go itue mus namurien go nakerkeraian nen kin ko nega preg namroan ui nega.¹⁴Ko preg sernalo lap skot pop ui me kotu pregi skot nasirsirputuen ko nafsapliluen mau ¹⁵teuan kin kofo tae mai pi tesa len go tesa mori ne Atua nag namolien nigamus ketiki tenmatun takelkel ues, go seluan kutok emaloput emeromen malk nen ko mrem pi nasul. ¹⁶Ko fuet soksok nafsan namolien go seluan naliati ne Kristo kefo mai kineu kafo tae pes pak elang nlaken nafituen ko nauesien nag apregi itu pi tepal mau.¹⁷Or rukfe lpe kineu wel naftuan reki nataumofan go reki nauesien ne naseralesokon nigamus, kineu kafo semsem go kafo laelae skot amus kunom. ¹⁸Go kefo mer ui nang akam me ko fregi kefi tkaskei nen kin ko semsem go ko laelae skot kineu.¹⁹Me afafat Naot Yesu nag kafo tpe ki Timoti kenet lek akam itu pi tuei mau nen kin kineu me kafo tae sel nafsasokuen seluan kafo nrog nafte nen akam kutok totur ues. ²⁰Nlaken amer tiki natamol potae taosi nag nakpon iseralesok go itok mro top ki mus. ²¹Nlaken tete natamol nakon ru maui lolo ki namurien sikskei negar me rutu lolo ki sernalo ne Yesu Kristo mau.²²Me akam kutae soksokin nag nega ipi natamol mori ne Yesu, nlaken taos tesa iskei skot temen, nega iuesues skot kineu nauesien ne nanrognrogon ui. ²³Teuan kin atok lorakin nen kin kafo tpelua pelpel kenet seluan ka leka ke melmel ki kineu nag ga pregi. ²⁴Me a seralesok Naot nag kineu me kafo mai lek mus itu pi tuei mau.²⁵Me a mro kin nag ipi lesok nen kin ka tpelue Epafrotito kemer ler net lek mus. Nega ipi paluk go iuesues skot kineu go imer pi natamol nafkal nig Yesu Kristo skot kineu, go akam kupei tpelua imai nen kin itok raki au namituen nigneu. ²⁶Me nega inrogtesa top go imurin itop nen kin kemer ler net lek mus kunom nlaken akam ku nrogo nag ipei msak. ²⁷Ore itilimori nag imsak top perkati teuan kin emeltig nen inag ke mat ues. Me Atua inromi, go itu nromi iskei mas mau, me imer nrom kineu, nen kin kineu katu nrogtesa ketop go ketop mau.²⁸Teuan kin a termau nrogtor nag ka tpelua ke net, nen kin seluan kofo mer leka kofo semsem top, go kineu me kafo tae tu nrog tesa mau. ²⁹Ko semsem plak Epafrotito ke ler net lek mus. Natamol teflanen iui nag tuk mro ui kir ketop. ³⁰Nlaken ipi emeltig nag ke mat reki nauesien ui nig Kristo. Kei tu mro leplep ki namolien nega mau me iptu kin tu au kin go iuesues kai preg nauesien nigamus nag itok go nega inagneu preg silua.

Chapter 3

¹Nafet paluk,nafsan mlap,ko semsem yofa. Ipe tu kerkerai nigneu nang kamer ler mtir nafsan pitkaskei mai pak mus mau me nen kefo tae pakor mus. ²Ko loperkat kori, ko lo perkat nagmer folfolsa, ko loperkat namger teftef. ³Nlaken kin akit kin ru tef akit- akit te nag tu suman Atua skot naten nega, tu mro kasu ki Yesu kristo, go tu tu seralesok namol kit mau.⁴Me ifwel kineu af murin a tae fafat namolik me ifuel te nat potae imro kin nag nega itae fafat namolien, kinew kafo tae prengi ke toli.⁵Ru tfei kineu naliati kalaltol, api mafis ne israel, nametrau ne Benjmen, natamol ne Hibru go amer pi farisi.⁶Nakasuan nagneu iprengi apolsaki nagmer nig esum tap, go nanre nig natafnauen kineu alen usrek. ⁷Me sernalo ne api soklep wes emrom Yesu ru pi tekpal usrek.⁸Te wan kin, malfanen a fea sernalo lap nag rupi tepal nlaken naftaluen ne ntaen nig Naot nigneu Yesu Kristo. Te wan a nega tau sernalo lap nlaken a leka nag rupi nasoksok- Te wan kin kafo tae pi atlak Kristo ⁹Go kofo tok emrom wes, Kafo tu pi atlak nalenan masok nigneu nen itok natafnauen mai mau, Me tenag api atlaken totur naseralesokon nig Kristo- nalenan nig Atua nag imai totur naseralesokon. ¹⁰Te wan kin malfanen amur ko tae nakerkraian nig natulenan nega go nasaiseiuen nig nanrongtesan nega, taos numaten nega, mai taosi numaten nega ¹¹Te wan kin kafo lakor tae npet natulenan nig natamol mat.¹²Itu pi tenag kaipe piatlak sernalo nen su mau , ko kaipe masok mau, me apol kerkerai nen ka kraksok nafte nag kaipe uesi ki Naot Yesu Kristo. ¹³Nafet paluk, kineu a tu mro kin nen kaipe puetsokin mau me, te wan iskei aprengi, ametaphor nafte kin itok tkakuk me a siwer kerkrai nen ka freg nafte kin itu napkei. ¹⁴A siwer kerkrai pak napkei nen ka tkal mot plak nalolouen nag tuk ues nafusuen nig nafioson nig Atua totur Naot Yesu Kristo.¹⁵Akit te lao nen tu motu iwi nag tuk mro teflan; me ifuel kin ko mro ponpotae toklos sernalo, Atua me kefo fekfek kin mai pak akit. ¹⁶Toklos tete namroan potae nag tukoi pe pregi iwi nen tuk siwer napu pi tkaskei.¹⁷Nafet paluk, akam ko folfol taos kineu, iwi nag tuk siwer ko lesoksok te nag rutok siwer skot natapekien nig namolien negakit. ¹⁸Me telap rutok siwer, tenakon nag atok nrig sei mus kin sermal go malfanen atok nrig sei mus kin plak narmet, tenakon nen rutu nrom nkas peltakor nig Yesur Kristo. ¹⁹Nametpangon ipi numaten. Nlaken Atua negar ipi emaloput napler go namermeran negar itok emrom namalieruen negar. Nigar rumro ki emeromen itop.²⁰Ngo akit tupi natamol perkati nig elangsau go akit tu tok lo reki temumu nig akit Naot Yesu Kristo. ²¹Kefo nre namol kit nen kin ke mai taos namolin nen i nrenrer top, pregi ki nakerkeraian nega nen kin sernalo rukfo nomser mai pi te nega.

Chapter 4

¹Te wan kin, paluk wi nag a nrom mus itop ngo amurin nag kalek mus, ipi nasemsemuen go takotpkau nagneu, teflan ko lasok emrom Naot, aslak nanromien. ²Afraa Euotia go a fraa Suntuke, raki fi atlak namroan ke skei emrom Naot. ³Ore go amer pau kik aslak tilmori nen pa welu nafet nmatu nen ru weswes skot kineu reki nasiroen nig nanrognrogon wi, skot Klement go natagmol nakon nag ru weswes skot kineu go nagier ikon itok natus namolien.⁴Ko semsem Naot serinrak. Kafo mer ler tili ko semsem. ⁵Ko pregi nag nmaonmauen nig amus ke fakor ki ser natagmol. Naot itok egmelting. ⁶ko tu mroput ki tenmatun mau me sernalo lap totur nalotuen skot namurien kerkerai go nafsauian ko nriksei Atua ki sernalo lap nen ku murin. ⁷Go tmat ni Atua nag itop tolser ntaen kefo lekor nakpomus go namroan nigmus emrom Kristo Yesu.⁸Nafsan mlap, nafet paluk sernalo lap nag itilimori, te nag rupak elang, te nag ru wi, te nag ileg, te nag ru lowi ki, te nag ru psawi kin, te nag iwi perkati, te nag rupi tenasmanien, ko mro ki telap nen. ⁹Nafte nag ru tafnau akam kin, go ku usi, go ku nrongo, go ku leka, emrom kineu, ko pregi Atua ne ntmat kefo skot mus.¹⁰A semsem naot itop nlaken malfanen ku mer ler mro ki kineu. Ku pei tok mroput ki kineu mori me ku tu pamor mal nen ku welu mau. ¹¹Kineu atu pes tili nlaken afarea mau kineu kai be tae teflan ka semsem mal wi go mal sa ¹²Kineu a tae nafte ipi nlaken tu mai farea, kineu me apo tae nafte kin tu mai pi soklep. Iplak napu fserser go plak sernalo fserser kineu a pamor napu takot nen kin tu tae mai pi atlak nafneng ko tu tik ki nafneng, go tefuan kin tu piatlak nafneng ilap ko itik. ¹³Kineu a tae pring sernalo totur Naot yesu nen kin isinger kineu.¹⁴Taos ag ku pregi iwi top nag ku tae siwer skot kineu mal nanrogtesan nigneu. ¹⁵Akam namer nig Filibai ku tae nag mal pei nanrognrogon wi ni Yesu Kristo, mal wan kineu a tau Masetonia nlaken kin itik ki nat iwel au toklos nanre ni naftuan go nanre ne naleruen me imer tik me akam mas. ¹⁶G mal nen kineu apatok Tesaloniaka. akam me kuptu ki naweluan mal lap. ¹⁷Kineu atu lo naftaun nig amus mau me kineu alo nua nawesien wi nig amus nagitok ftom.¹⁸Kineu a wes sernalo ilap ki mus, go telap nen akano tili, kineu ru tao sernalo wi lap go malfanen, a wes sernalo nen Ebafrotaio ineu prengi mai go sernalo nen inakpo taos nafunkas go ipi natamofan nen ipreng Atua isemsem slati. ¹⁹Atua nigneu kefo patlas namituen nig amus totur nafisoklepan nig Yesu Kristo. ²⁰Namermeran kefi tene Atua Apap mes nen go itu tu kai tu mau tu, Amen.²¹A patlas mus ku nom totur Yesu Kristo. Nafet paluk nag tu nom tok esan ru nrom mus. ²²Natamol tap wi lap ni Atua nag au tok esan, au semsem mrosok mus, nag ru tok esum ni Sisar. ²³Nasauian nig Naot Yesu Kristo ke skot naten nig amus

Philemon

Chapter 1

¹Pol, manmon ne Yesu Kristo, ngo tai Timothy, ratok mtir pak Filimon, asel komam wi go tenang au mau weswes, ²go imer tok pak tet nangmam Apphia, go Archippus, natamol nafkal nang iskot mam, go imer tok pak esumtap nang iskakruk emrom nang. ³Nsaawian go ntmaat ne Iofa Apap nagkit go Naot Yesu Kristo ke skot ang.⁴Apsawi ki Atua sernrak selwan atok nag lot ⁵nlaken anrog nasraleskon nen kupi atlaken toklos Yesu ngo nanromien nen kupi atlaken pak namer tap lap nga. ⁶Alot nen pa tae pakrau ki nasraleskon nang, nen ang pafo mrotae silu sernalo lap ui nang rutok emrom Yesu Kristo. ⁷Nanromien nang ipregi nang asemsem top go aplak ntmaat, nlaken napk natamol tap lap ne Atua imer mai faum, tai.⁸Seluan aplak ser nakerkraian totur Yesu Kristo nen atae mai kai nrik ang kin nang pa freg nafte go ang pa frengi, ⁹me totur nanromien kafo kano prengi ke teflan teuan kin kineu atok fraa ang nen pa frengi - Kineu, Bol , tiawi iskei, go malfanen api manmon ne Yesu Kristo.¹⁰Atok fraak nakon ne tesa nangneu Onesimus, nga nang apamori emrom namotien. ¹¹Nrakpei nga keipe tu ui ki tenmatun mau, me maes nga imai tok welu kineu go kefo tae weluok. ¹²Atok tpelua iler net nag kelek ang, nga nag itok napok sermal. ¹³Amurin itop nang keskot kineu tok nen kefo tae tok welu kineu tete mal seluan atok namotien totur nanrognrogon ui nen.¹⁴Atu murin nang kefi namroan nagneu mas mau, me ang patau tete namroan nang. Itu pi nlaken kineu apaus kin mau me kefi namroan ui nag. ¹⁵Ilakor pi tewan nega ipak emae ki ang ues malses, me nang nega kefo mer ler net kai skot ang tok sernrak. ¹⁶Nga kefo mer tupi nafit mas mau, me kefo mer ui top tol nafit, kefo pi tai wi keskei. Nga ipi nakte tai wi iskei, me nang kefo mer pi emelting top, nlaken kefo pi tai wi keskei emeromen go emrom Naot.¹⁷Ifuel kupi atlak kineu taos aslam iskei, pa flak nga me ke taos kineu. ¹⁸Ifuel nga ipol sa kik ko i ues tete tenmatun negag, pa fusi ketok nagiok. ¹⁹Kineu , Bol, atok mtir ki naruk. Kineu kafo nag ler kin - me kafo tu tili mau, nlaken nafte nang kineu atuok kin ipreg pta ki namolien nang. ²⁰Ore, paluk pa tau nafsawian nang emrom Naot go pa fregi nang napok kemer faum emrom Kristo.²¹Asralesok nang pafo takinrog, tewan kin atok nag mtir. Go atae nang pafo prengi ketoli kin atok paus kin. ²²Malskeimau nen, pa nagneu kraksok namlee keskei, nlaken aloraki nang totur nalotuen nag, kafo mer ler net lek ang.²³Epaphras, nga nang ranru tok namotien emrom Yesu Kristo, itok sauf ang ki nangi Yesu. ²⁴Mak , Aristochus, Demas go Luke tenang ru uesues skot kineu nger me rutok sauf ang ki nangi Yesu. ²⁵Nsaawian ne Naot Yesu Kristo keskot naten nang, Amen.

1 Peter

Chapter 1

¹Kineu, Pita, Tetutpekien ning Kristo toklos namer ning etong nang rumtaluer me ru frafer usreki Pontus, Kalesia, Kappadosia, Eisia ngo Bitinia. ²Namtaluan uan imai totur intae-uen ning Apap Tekaimes, ngo totur nafrei-en ning Naten Tap nang imtalue mus nen kofo nrongleo ki Yesu Kristo ngo nran wi wan kefo sirsir preitao mus prengi kofi tenega. Nasawiaan nenga keskot mus ngo Ntmaat nenga kepakor mus sernrak.³Nasmanien kefi tene Tekaimes ngo Apap ning Nawot Yesu Kristo ! Totur nasawiaan nega inrom kit kai tu kit infakoron faum pakor ki nalorakien nang imai totur natulenaan ne Yesu Kristo nang imer tulen emat. ⁴Tenen ipi napumas iskei nen kefo mer kano puel, kefo mer kano sa , ngo kefo mer kano fanoi. Rukoi pe pus potae kin itok etik raki mus elangsau. ⁵Tekaimes ipakor mus ki nakerkeraian nenga totur naseralesokon negamus reki namunuen nang ikraksoksokin itok nen kin kefo fekfek kin mal mlap.⁶Egmrom ues, ko semsem top, itu pi tenmatun mau selwan inmalpa nen, mal ses, akam kofo nrongtesa sernalo kerkerai lap nen kofo pan totur ues. ⁷Tenen ipakor nen kin ke fekfek kin nang naseralesokon negamus imer nrernrer tol kolet nen itae fanoi, ifuel ku pusi pak sor ning nkap. Tenen ipakor nen kefrengi naseraleskon negamus wan kefo pi tene nasmanien, nanrernreruen, ngo tenen tukfo ske kefak elang selwan Yesu Kristo kefo mai pakor.⁸Akam kutu leka mau, me akam kutok nromi. Malfa nen akam kutu leka mau, me akam ku seralesokos ngo ku semsem top - nasemsemuen wan ku kano tili ki nafsan - me ipi nasemsemuen nen ipur ngo inrernrer. ⁹Malfanen akam kutok sel nua naseralekon nangmus wan, tewan imai pakor ki namunuen ne nakp mus. ¹⁰Nafet umkau lap nang rukoipe tok tilsei nasawiaan wan nang kefo mai pakor kimus, ru tilsei namunuen nen, ngo rupe mailum weswes kerkerai ngo ru loperkat potae kin iwi,¹¹infaususuen emrom ues sef natamol ko mal nen naten ning Kristo nang itok emrom uer keipe tok pes tili su malpei tilsei sef naftitinuen ngo nanrogtesan nang Kristo kefo totur ues, ngo nanrernreruen nang kefo nrokosi. ¹²Keipe mai fekfek kin toklosir nan nengar rutu tumer preng nawesien nen rakir mau, me rutok negamus weswes, mal nen rukoi pes til sernalo nen kin malfanen tenang rutilsei nanrognrogon ui rupe nrik mus kin su totur Naten Tap nang itok elangsau mai, sernalo nen me angel ne elangsau me rupo mur ruk leka.¹³Tewan kin ko tumemus puetsoksok namroan nangmus. Ko mro kerkerai kin. Akam kofus nalorakien nangmus kefrofur tok nasawiaan nenga nen kefo mai tu mus kin malnen Yesu Kristo kefo mai pakor. ¹⁴Malnen kupe mai pi tesa nang kutok nrongleo, akam kotu tumemus prengi teplan kin akam kupei tok prengi nrokos namurien sikskei nengamus malwan akam ku nongnong mau.¹⁵Me taos nenga nen keipe sos mus itap, akam, me ko tap nafolfolon nengamus kemaui. ¹⁶Nlaken rukoipe mtiri itok nang "Akam komai tap nlaken kineu atap perkati". ¹⁷Go ifuel akam ku pios ki "Apap" pek nenga nen kefo putu ki nafespotuen nang ilen pek akit reki nawesien sikskei nen kin tuprengi, Ko tungmemus puetsoksok mus folfol skot namatakuen malses nang kupi atlaken taos nasap emeromen nen.¹⁸Akam kotae nang nenga keipe tu pakot lu mus nafolfolon safarfar nengamus nang keipe tupi lesok mau nen itok tiawi nengamus mai ki teflefil ko kolet nang itae fanoi mau, ¹⁹me totur nra Yesu Kristo nang ipi lesok perkati ngo ipak elang, iwel sip fsofus iskei nen imasok wi ngo itiki namsaki ko nasoksok wes.²⁰Tekaimes keipe mtalue Kristo me ipoinrok lao ki nlak emeromen nen, me malfanen nenga keipe mai tok tumen fekfek kin tumus kin mal mlap nes. ²¹Akam kumai seralesok Tekaimes totur Kristo, nenga nen keipe ske itulen emat ngo nen keipe tua ki nasmanien ngo nanrernreruen, nen kin infatfatuen ngo nalorakien nengamus kefo tok Tekaimes.²²Akam kuprengi napk mus ilen ngo imasok selwan akam ku nrogleo ki natilmorian. Sup nen ipakor reki nen kin nanromien nen itok tepalpolun kefi lesok ngo ketilmori; tewan kin akam kotumemus nrom mus tilmori ki napk mus kemaui go nen ketik ki tenmatun ketukoro. ²³Akam koipe pakor nafakoron faum, itu totur npat nkas nen imarteu mau me npat nkas nen ikano mat temal, ngo npat nkas nen ipi Nafsan ne Atua nen imol ngo nen kefo tu mau tu.²⁴Nlaken kin "Sernalo lap nen imol iwel namnam, ngo nanrernreruen kenen itaos nafum nkas mil ne namnam. Namnam imarteu ngo nafumkas kenen imel, ²⁵Me Nafsan ne Yofa kefo tu tu kai tu mau tu." Nafsan nen ipi nanrongnrongon wi nen rukoi pe nriksei mus kin.

Chapter 5

¹Atok pesasok tiawi lap nang rutok skot mus, kineu nang api tiawi, ngo nang ape lek nanrongtesan wan nang Kristo isun, ngo atae perkati nang kafo skoti wes nanrernreruen nenga nang kefo mai pakor mal kenen. ²Kofi telekor wi ne tesa ne Atua nang rutok nalekoron nagmus, ngo nang ko weswes taosi kin kupi telekor - itu pi nlaken kin tenat inrikmus kin mau, me nang ipi namurien nagmus, teflan kin Atua imurin nang ko weswes, itu pi nlaken kin rukfo pakot mus wes mau, me nlaken ipi nafte nang napk mus imurin. ³Ko tu folfol taos nawot iskei pong tenang akam ku lekor wer mau. Me kofi natapeikien pak telap nang ru nrokos mus taos tesa seserik. ⁴Ngo selwan Nawot Telekor kefo mai pakor, akam kofo wes takotpau nang inrernrer wi ngo nang kefo mer tu fanoi mau.⁵Ngo imer pi tkaskei, akam nang kupi naturiai, ko tumemus pak etan kimus nakpei tenang rupi tiawi. Komaui nomser tumemus pak etan kimus kai wof nafeketanuen wel nakal keskei, ngo nen kotumemus welu mus sikskei. Nlaken Atua negakit itermau mal ki tenang ru tumer pak elang kir, me nenga isai ki nasawiaan nenga pak tenang rutumer pak etan kir. ⁶Ipi tewan kin ko tumemus pak etan kimus nanruknruk nalekoron wi ngo nakerkeraian ning Atua Elangsau nen kin nenga kefo sik mus pak elang mal kefo mai. ⁷Ko tua ki ser namroputuen negamus nlaken nenga itok lekor mus.⁸Ko lasok, ko loperkati. Tenang ipi wal potae ki kit mutuam itok siwer ur sernaor taos lion iskei nang itok pios top loser murin nang kefam tenat. ⁹Ko tulen kerkerai nakpei ues. Ko laosok kerkerai naseralesokon negamus. Ko tae soksokin nang eklesia nangkit lap nang ru frafer tok emeromen nen negar me rupo totur nanrogtesan skeimau nen.¹⁰Nafeinrokuen ne nanrongtesan negamus nang ku totur ues malses, Atua ne ser nasawiaan nang keipe pei mtalue mus nang kofo skoti nanrernreruen nenga nag itu mau tu emrom Kristo, nenga kefo prengi nang ko len usrek, kefo laosok mus, prengi ko kerkerai ngo nenga kefo prengi ko tulen. ¹¹Namrangien, nakerkeraian ngo nafinawotaan kefi tenenga keskei ketu tu tu kai tu mau tu. Amen.¹²Silvanus ipi tai iskei nang kineu aseralesok ues ngo a mtir natus ses nen nenga islelati net. Atok pesasok mus ngo atok nriksei mus kin nag nafte nang kaipe nengamus mtiri ipi nasauiaan perkati ne Atua, Ko lasok ues. ¹³Nmatu nang itok Babylon, nenga nang rupe mtalu mus naor iskei ipsawi ki mus. Imer pi tkaskei ki Mak, tesa nagneu, itok psawi ki mus. ¹⁴Ko tumemus pesawi ki mus skot nasongien ne nanromien. Ntmat keskot mus kunomser nang kutok emrom Kristo.

1 John

Chapter 1

¹Autok mtir toklos Nafsan namolien nen itok emrom nega nen kei pe tok mal pei kotkot - nen kin komam koi pe nrongo, koi pe leka ki namet mam, komam koi pe lo soksok kin, ngo koi pe tkali ki nar mam. ²Ngo namolien nenga imai pakor tok enali. ngo au leka ngo autok tilsei tok losi, ngo autok malmal kin toklos ang reki namolien nen itu mau tu

Chapter 2

⁷Tenromnrom lap, atok mtir nafsan nen tue mus kin. Itu pi nanriksoksokien faum mau, me ipi nanriksoksokien nen ku pe piatlaken mal pei nen itok. ⁸Me amer tok mtir nanriksoksokien faum nen tuokin nag ipi natilmorian nag i tok kristo, ngo itok ang nlaken kin nmalko, itok tutur pan ngo namrem natilmorian kei pe tok mermer⁹Tenen itili kin nag nga itok nmrem ngo itok maloki kpalun, nga itok nmalko. ¹⁰naten inrom kpalun,ngo i knak tok namrem nga itik ki mal iskei nen kin nga imermer emrom nega. ¹¹me kano nen kin i malo ki kpalun itok nmalko, ngo i siwer ur nmalko kefo supneki esuan kin itok pakes nlaken nmalko nag i prengi nga i pare i kano lolo namten i kpon.¹²kineu atok mtir mai pak mus nafet tesa; nlaken , kupe sraletu tapar nega mus- nlaken tutur nagien. ¹³Kineu atok mtir mai pak mus nafet apap nalken kin akam ku tae tenen kin itok mal pei kot kot.Kineu atok mtir mai pek mus nafet tefsofus nlaken kin akam koipe kpogi tenag ipi tenag ipi tene nasursuruen amtir mai pak mus tesa nlaken akam ku tae fei kin ipi apap. ¹⁴Kai pe mtir mai pak mus nafet apap; nlaken akam ku tae fei kin ipi fei nen itok mal pei kotkot; kai pe mtir mai pek ang naturiai nlaken kin ang ku kerkerai; ngo nafsan nig atua itok skot ik sermal ; ngo kuipe kpog tenag i tok sur sur kit.¹⁵Patu nrom emeromen mau, ngo sernalo nang itok emrom emeromen mau; ifuel kin nat iskei inrom emeromen, nanromien ne apap i tu skoti mau. ¹⁶Sernalo nen rutok emrom emeromen nafolflon sa nig namol kit; nafolflon sa nig namet kit; nafolflon sa ne nafakelanguen namol kit, nga itu pak apap elang mau me ipi tene emeromen mas. ¹⁷Emeromen skot namurien nega nga ruk fo mai fanoi pan me fei nat ipreng namurien nig atua kefo knak soksok ketu kai tu mau tu.¹⁸Tesa seserik , ipi mal mlap, teflan kin akam ku tok nrongo nag ( nagmer nag rutu mur Kristo mau ) rutok mai, me malnes ipiatlak telap nang rutu tilsei Kristo mau ruskot akit, tewan kin akit tu tae nag ipi mal mlap. ¹⁹Ru taf emrom nagkit, me rutu skot akit mau. Negar ruk mer pi wal skot akit me rukfo tok skot akit tok. Me selwan negar rutaf pan pak emae, ru fekfek kin nag ru tu skot akit mau.²⁰Me akam kupi atlak nafreien nig Naten Tap ngo akam kunomser tae. ²¹Kineu atu nangmus mtir nlaken kin akam kutu tae natilmorian mau, me nlaken akam ku tae ngo nlaken itiki nafsirwen emrom natilmorian.²²Fei kin ipi kano psir me nat wan itu tilsei nang Yesu ipi Kristo mau? Natamol wan ipi wal potae ki Yesu tewan kin nga itu tilsei Apap ngo Nanin mau. ²³Tenat nang itu tilsei Nanin mau itu piatlak Apap mau. Tenat nang itilsei Nanin ipi nat wan ipiatlak Apap emaloput napon.²⁴Me akam ko tao nafte nang kunrogo malpei kotkot keskot mus tok. Ifuel nafte nang kunrogo malpei kotkot itok emaloput nagmus, kofo tae laosok emrom Nanin ngo emrom Apap. ²⁵Tenen ipi nawatlakien nang Nenga itu akit kin- Nangmolien wi nang itu mau tu. ²⁶Kaipe nangmus mtir tilsei su nang ipiatlak tenang rukfo mai plak talgoling ki akam pak emae.²⁷Me akam nafreien nang nenga itu akam kin , iskot akam, ngo akam kumer tu murin nang nat kemai tafnau mus mau. Me teflan Nafreien wan itafnau akam ki sernalo lap, ngo itilmori go itu pi nafsirwen mau, ngo teflan nenga itafnau mus, ko lasok emrom Yesu. ²⁸Malfanen tesa nagneu ko lasok emrom Yesu ngo selwan nega kefo mai pakor, tukfo tu mtak ngo malier nmaiwen nenga mau. ²⁹Ifuel kin ku tae nang nenga i len usrek, kutae nang telap nang rupreng nalenaan rupakor wes.

Chapter 3

¹Leka teplan sef nanromien kin Apap keipe nrom akit kin , nang rusos akit ki tesa ne Atua, go tewan kin tu pi tesa nenga. Ipi nlaken emeromen itu tae akit mau nlaken itu tae Atua mau. ²Nakte, akit malfanen tu pi tesa ne Atua, ngo tu tu tae nafte kefo pakor ki akit mal kefo mai mau. Me tu tae soksokin nang selwan Kristo kefo mai, tukfo mai taosi, nlaken tukfo leka teplan nenga itok. ³Tenat nang ipiatlak nalorakien toklos nmaiuen ne Yesu, itumen preitao rekin taosi kin nenga ilen usrek.⁴Tenat nag itok preg tapar, itok preg pir nanrisoksokien, nlaken tapar itu len toklos nafsan nanriksoksokien mau. ⁵Akam kutae nang Kristo ipakor nang ke preitao silu tapar negakit, go nenga itik ser ki tapar. ⁶Itiki tenat nang itok emrom Yesu me kefo tok preg tapar. Itiki tenat nang itok preg tapar ilek Yesu ko itae Yesu.⁷Tesa, kotu tao tenat keflak talngoling kimus mau. Nat nang ipreg nalenaan, nenga ilen, taosi kin Kristo ilen. ⁸Tenat nang itok preg tapar ipi tene Setan, nlaken Setan nenga ipreg tapar nrakpei perkati. Ipi nlaken Nan Atua itmen fekfek kin imai nen kin kekrakpun nawesien ne Setan.⁹Tenat nang keipe pakor tok Atua mai, nenga itu sgnoni nag kefreng tapar mau, nlaken nafsan ne Atua itok emrom ues. ¹⁰Nenga kefo tu sngoni nang kefreng tapar mau nlaken nenga ipakor tok Atua mai.

Chapter 5

¹Fei nat nag ipi atlak Nasraleskon mori nag Yesu ipi Kristo ngo i pakor tok Tekaimes mai, ngo fei nat nang itok mur Apap iskei, nega me itok mur Tesa nenga. ²Tenen kin ipi teplan kin akit tu tae nag akit tu nrom nafet tesa nig Tekaimes .mal nen tu nrom Tekaimes ngo tu tok nrog leo ki Nanriksoksok-ien nega. ³Nlaken tenen kin ipi nanromien ning Tekaimes: nang tu puet soksok nafsan narisoksokien ngo nafsan nanriksosokien nenga nen ru tu mten mau.⁴Nlaken ser nat nang ipakor engmrom Tekaimes nenga il'kau pong emeromen. ⁵Fei kin ipi nat nang il'kau pong emeromen? Te nat nang ipi atlak naseraleskon nang Yesu ipi Nan Tekaimes.⁶Nat wan kin kei pe mai totur nai ngo nra: Yesu Kristo. Nenga kei pe mai, ngo itu mai totur nai mas mau, me imai totur nai ngo nra. Naten kin ipi tenen kin itungmen preng tae nlaken Naten ipi natilmorian. ⁷Ipi atlak tenmatun itol nang ru ptu ki nafeifei-ien knen. ⁸Naten, nai, ngo nra. Tenmatun nran itol nen rumai pakor tok weswes naor iskei.⁹Ifuel kin akit tu murin pi atlak nafsan nanriksoksokien nen natamol iprengi itok, nafsan nanriksoksokien ne Tekaimes imer wi top toli, nlaken ipi nafsan nanriksoksokien ning Tekaimes nang nenga keipe tumen prengtae toklos Nanin. ¹⁰Fei nat nang isralesok Nan Tekaimes, nenga ipiatlak nanrisoksokien nen emrom ues. Fei nat nang itu seralesok Tekaimes mau nenga kei pe tungmen prengi itaf nen ipsir nlaken itu seralesok nafsan nanrisoksokien nang Tekaimes kei ptu kin toklos Nanin mau.¹¹Ngo nafsan nanriksoksokien nen iteflan: Tekaimes iptu ki namolien tu mautu, ngo namolien nen itok engmrom nanin. ¹²Te nat nag ipi atlak nanin ipi atlak namolien. Te nat nag itu pi atlak nan tekaimes mau,nega itiki namolien.¹³Kineu kai pe naag mtir nafet tenmatun nega nen kin ang pafo tae perkati nag ang ku pi atlak namolien tumautu - tok lod ang fei nag ku seralesok engmrom nagi tenig nan tekaimes. ¹⁴Ngo tenen ipi infafat-uen nen tupi atlaken itok napkei ues, nag ifuel kin akit to paus ki tenmatun toklos namurien nega, nega i nrog akit. ¹⁵Ngo ifuel kin tu tae nag nega inrog akit nafte nen tu paus kin- akit tu tae nag tu pi atlak nafte nen tu koi pe paus kin.¹⁶ifuel kin nat iskei i lek balun i preg tapar iskei nag itu mai pek namet-pangon nig numaten mau, nega ke freng nrongo nen ke nega lot, ngo tekaimes kefo tae tua ki namolien. Kineu atok pes nrea pek tenag tapar negar itu mai pek namet-pagon nig numaten mau. Ipi atlak tapar iskei nen namet-pangon ipi numaten; kineu atu tili nag nega ke freng nalotuen toklosi mau. ¹⁷Telap nen itu leng mau ipi tapar, me ipi atlak tapar iskei nen itu mai pek namet-pangon nig numaten mau.¹⁸Akit tu tae nag fei nat nag kei pe pakor tok engmrom tekaimes mai, nega itu preng tapar mau, me nat nag kei pe pakor engmrom tekaimes, nega i tugmen puetsokin i mol ngo tepu pop sa i kano polsaki. ¹⁹Akit tu tae nag akit tu pi tenig tekaimes, ngo tu tae nag emeromen nen i matur engmrom nakerkrai-an nig te pu pop sa.²⁰Meh akit tu tae nag nan tekaimas kei pe mai su, ngo kei pe tue akit namrotae-uen nen kin akit tu tae iwi ki nega nen ipi natilmorian. Te iski , akit tu tok engmrom nanin yesu kristo. Tenen ipi tekaimas nen ipi natilmorian ngo namolien tumautu. ²¹Nafet tesa ko tugme mus puet sok sok mus ko fek engmae ki nafet napea psir, ngo nafet sernalo nen kefo mai nag ke tok engmrom nakpom nen kin iprengi tekaimes itok ektem nakpom.

2 John

Chapter 1

¹Itok tiawi pak nmatu nang ru mtalua plak tesa nenga, nang anromir mori, me itu pi kineu mas mau me telap nang rutae natilmorian, ²nlaken natilmorian itok emaloput sikskei nagkit go kefo tok skot kit ketu mautu. ³Nasawian, nanromien go ntmat nang itok Atua Apap go Yesu Kristo tesa ne Apap mai keskot mus, emrom natilmorian go nanromien.⁴Atrau semsem pe semsem top nang apamor tete tesa nang rutok siwer natilmorian, teflan itok nariksosokien nang itok Apap mai. ⁵Malfanen atok fraa ang, Nmatu, itu pi nlaken atok nang kanang mtir nanriksoksokien faum keskei mau, me iskei nang akit tupei piatlaken malpei perkati, nang akit tuk tumekit nrom kit sikskei. ⁶Tenen ipi nanromien nang akit tukfo siwer teflan nanriksoksokien nga itili.⁷Ipiatlak namer psir lap nen rupe pak ektem emermen , ngo rutu tilsei nang Yesu Kristo imai totur namol natamol mau, tenen rupi nafet namer psir go [namer nag rutu tilsei Kristo mau] (antichrist). ⁸Pa tumom loperkat ang nang pa tu preng puel ki nafte nang tu nomser pei weswes rekin mau, me pa lasok nang pafo tae piatlak nafakoton kemaui.⁹Fei nat nang ipei pan kai tutok emrom ntafnaumen ne Kristo mau, nga itiki Atua. Te nat nang itok emrom ntafnauen wan , nega ipiatlak Apap go Nanin ranru. ¹⁰Ifuel nat imai pak ang me itu sel ntafnauen ne Kristo wan mau, patu tao kesil emrom nang mau ngo patu psawi kin mau. ¹¹Nat wan nang ipsawi kin ipi nat wan iskoti preng nafolflon sa nenga.¹²Apiatlak sernalo lap nang ka nang mtiri, me atu murin nang ka mtiri skot natus ngo ink mau. Me alorakin nang kafo mai lek mus, go tukfo pusrek selwan tu tumekit lek nak akit, tewan kin tufo semsem kemaui. ¹³Nafet Tesa ne tet ui nang nang rumtalua ru psawi ki ang.

3 John

Chapter 1

¹Natus nen itok kineu Ioan, Tiawi atok mtir pak ang nakte Gaius, natamol nang anromi tilmori. ²Nakte, atok nang lot nang sernalo lap kewi tok, go ang pa mol go pa kerkrai ke taosi kin napom ikerkrai tok. ³Nlaken kineu a semsem top selwan nafet tai rumai tili nang ang ku tulen kerkrai go ku siwer natilmorian. ⁴Kineu amer tiki tete nasemsemuen potae me a semsem selwan anrogo nang tesa nagneu ru siwer natilmorian.⁵Nakte, ku fekfek ki nawesien ui selwan ku lekor ui ki nafet tai go nasap kai pol ui kir, ⁶tewan rumai tilsei nanromien nag nakpei nasumtap, go teflan ku psapusir, ifekfek ki sukp ui ne Atua, ⁷nlaken totur nalo nangi Yesu rutumalu me rutu sel tete tenmatun ki nafet Gentiles mau. ⁸Me akit tuk sos natamol teflanen rukmai skot akit fekfek kin teplan tupi teweswes ne natilmorian.⁹A mtir natus iskei imai pak congregation, me Diotrephes, nga nag imur kefi tepei sernalo lap emaloput kir, imal tok tao komam au sil. ¹⁰Ipi nlaken selwan kamai, kafo lousus nafte nang itok pregi, go nafsan sa lap nang itili toklos komam. Nega ipe tu semsem nafte nang ipregi isa mas mau, me imer mal tok sos nafet tai lap nen rukmai, go ipo tpokor tenang rumur ruk sosor rukmai nag rutu pregi mau go ikpasir rupak ektem esumtap.¹¹Nakte, patu taus nafte nang isa mau me pa taus nafte nang iwi. Tenang rupreng sernalo wi rupi tene Atua: me tenang rupreng sernalo sa rutu lek Atua mau. ¹²Telap rupes wi ki Demetrius go rutilmori. Komam me aupo tilsei go nafte nang au tili itilmori.¹³Selwan atok nang mtir, atrau plak sernalo lap nang ka mtiri, me malfanen atu mur ka mtiri ki pen go ink mau. ¹⁴Me kafo lek mus itu pi tuei mau, go tukfo pusrek selwan tu tumekit lek nak akit. ¹⁵Ntmaat keskot ang. Nafet asel nang ruskot kineu ru til aliat ui go pongui ki mus. Pa nangmam til aliat ui go pongui ki asel ui lap sikskei nang ru skot ang esango.

Jude

Chapter 1

¹Kineu Yuda, teweswes ne Yesu Kristo ngo bal Yemis toklos tenang ru koi pi eklesia totur Tekaimes nen kin ipi Apap, ngo ku prengi potakin itok emrom Yesu Kristo reki nafioson: ²Nafsauiaan, ntmaat ngo nanromien ketok skot ang sernrak.³Nakte, malnen kineu kaipe tuoki ser namrotaeuen wi nen kaipe mtiri mai pek ang toklos namutien nen keipe tok, ngo itermau pi tewan kineu amurin top, nen ka mtiri mai pek mus, ngo apesasok mus reki nafte ku mro kerkrai kin nen pa fregi toklos nasraleskon nen kin mal iskei nen kin ilingi lua imai pak nafet eklesia. ⁴Ipi atlak tete namer nang ru mailum tu folfol⁵kafo pus mus reki namroperkatien teplan kin ang koipe tae teplan kin Nawot, ipelak lue natamol taf emrom ntan ning Ijip (Egypt), ngo imer kraksaki tenang rutu seralesokos mau. ⁶Ngo angel nen kin rukano puetsok esan rutokos mal pei mau, me rutao esan rutokos mai. Tenang ru koipe tao naor perkati nengar, nenga kepe pus potakin ipi n'likp nen itu mautu, nanruknruk nmalko reki nafespotae- en ning naliati pur melap.⁷Kefo wel Sodom ngo Komora pelak tete elolman nen rutok emeltig kir, kefo pi toskei mau, ru tungmer folfol sa kir, ngo rutok tauso ngo rutok pei kir ki nafte pitekaskei nen itok, nanrongtesan, naftinuen ngo supetap ning namen n'kap nen itu mau tu. ⁸Imer pi toskei napre milo nen ipolsaki namolir ngo iprengi rutungmer lo pak elang kir, ngo ru pes ki nafsan sa, teplan kin nengar rutok p'sakin.⁹Me Maikel (Michael) n'pau angel iple skot naten sa, nengar ra pesapil toklos namol Moses, nenga itungmen fafat ues nang itu m'tak mau ngo kei pes tili nang Nawot itok bas ang. ¹⁰Me tenen itilsaki sernalo nen nengar rutu tae mau nenkin nengar rutae, tenen kin nengar ru tae perkati mau, ipi toskei ki namuroan ning temol mil, pelak sernalo sa nen itok polsakir. ¹¹Nakrakpel- uen itokor nen rukoipe tok siwer nrokos napu ning Ken , ngo rutok fitfit toklos namroan sa ne Balaam nang imro ki nafisoklepan tol namolien. Ngo namaetigo toklos nafte sa nen Kora itok prengi.¹²Tenmatun nen rupi nalolo uen emrom nafamien nig nanroguen wi; Malnen ru fam skot ag, go ru tok fam go rutu metak mau: Negar ru taos ntenlag nen ru tiki nai ues. Taosi kin n'lang i silua; I'lfeki, nafet n'kas nen i marteu go itiki nuan; ngo i mat nrek inru, nen i nri lue n'laken. ¹³Nao nen i m'leng mai, tenig intas; ngo ilu ki namalier-uen. Negar, masei per, toklos fei kin i kraksoksokin itok, nagot-uen nig inmalko nen i mauotui.¹⁴Go Inok-(Enoch) nega me ipi kalaru skot Adam mai peski namen, til nafte nen kefo mai, nawok kefo mai skot bon(1,000) iskei ngo ralim iskei, tenig Eklesia nega. ¹⁵Nen nega ke putu ki supetap, toklos namer lap, go ke frengi ruk mai reki tenag rutok folfol sa, skot nafte neu isa nag ru tok pregi, go nafsan kerkerai negar ru koi pesakin-ues. ¹⁶Tenen ru tok tafusfus, go ru pes top reki na siueran negar toklos, nafolfolon sa negar, go inkanr-ror i tok pes til nafsan sa nen i kerkerai, ngo ipi atlak natamol nen ru tok tugmer loui kir, nafte nen negar ru mer sak pek elag top.¹⁷Me te nromnrom lap, akam ko murosok nafsan nag ru tok pes tili, tenag ru nrokos yesu kristo. ¹⁸Itu pale kin ru nrik ag kin nag kefo p'lak tautou ki ang, "rukfo siuer, mal m'lap, nen ruk fo siuer nasiueran. Nig namolien negar." ¹⁹Tenmatun nen rupi namer nen ru tugmer pregir ru m'sal. Teplan kin negar ru tok muroa kin, ru tiki naten.²⁰Me ag, kakte, pa tugmom kraksoksok ag, totur nasera lesokon tap ngo nalotuen emrom naten tap. ²¹Ang pa tugmom puetsok ag emrom nanromien nig tekaimes; loraki nanromien, go nasauian nig nawot Yesu Kristo, toklos namolien tumautu.²²Ngo ipi atlak tete nag ru pi atlak nanromien, ngo ipi atlak nafonpotae-uen knen: ²³Go tete nag ru pelak luer skot namtakuen puet luer mai pek ektem sor nig nakap, namaetigo, ko n'kal nen namolir itok leka go ru murin.²⁴Inmalpa nen itok los tenag, itae piesok ag reki namelmel-uen nega; go i preg. Ag ku masok wi. Napkei nega, tenig naworan nega skot nasemsem-uen nsag itu mantu. ²⁵Toklos tekaimes iskei nega kit, nag i metmatu, temumu. Nigakit, naworan, mantapan, nawotan, nakerkeraian, ran nru, inmalpa nen go itumautu,